  Наталья Тетерина «Ижевское» сюрес предприятилэн ӧнерчиосыз «Котыр автосюрес – Сокол каргурт» сюреслэсь тужгес алама люкетсэ выльдӥзы. Солэн кузьдалаез куинь иськем пала луиз, ивортэ предприятилэн пресс-службаез  мерлыко вотэсбамаз. Сюресэз сяна, ӧнерчиос та люкетын 5 дугдылонниез но 6 пуктылон площадкаез тупатӥзы, 4 автопавильон пуктӥзы. Озьы ик тупатъян ужъёс Ягул каргуртын ортчизы. Татын сюресчиос шор урамез умоятӥзы. Тупатӥзы пыдын ветлӥсьёслы выжез, Холмогоров урамысь 9 потонъёсты, улон коркаос доры 17 пыронъёсты железобетонлэсь плитаосын вӧлдӥзы. Со сяна, ву кошкон сӧзнэтэз выльдӥзы, канаваосты железобетонэн юнматӥзы. Вань ужъёс «Кышкыттэмлыко но ӟечлыко сюресъёс» ӵектос улсын быдэстэмын. Тегъёс: Авто Удмуртия сюресъёс автозавод  